Nuorukainen!
Nuorukainen, maasi toivo,
 Omat huolesi unouta,
 Halvat pyyntösi hävitä!
 Suunni tiesi taivahalle,
 Kätesi kanssa ojenna,
 Otavaisten olkapäille,
 Oman kansasi valoksi,
 Ihmiskunnalle iloksi!

 Nuorukainen, maasi toivo,
 Maasi toivo, maasi kukka!
 Nouse Väinön kukkuloille,
 Kotimaasi kunnahille!
 Katso kaunoista kotia,
 Armahata asunsioa!
 Kuule käön kukuntoa,
 Oman linnun laulantoa!

 Nuorukainen, maasi toivo,
 Maasi toivo, maasi neste!
 Luo silmäsi saloille,
 Vetele yli vesien,
 Suomen saarille suloille!
 Katso kuin on tok katala,
 Vielä vieno kotimaaksi;
 Kuinp’ on lemmelle leppysä!

 Nuorukainen, maasi toivo,
 Maasi toivo, maasi riemu!
 Laskei laksohin suvella,
 Oman kultasi keralla!
 Laula kanssa herttasesi,
 Laula Suomelle iloksi,
 Kotimaasi kunniaksi,
 Oman kansasi varaksi!

 Nuorukainen, maasi toivo,
 Maasi toivo, maasi voima!
 Voimasi lujaksi väännä,
 Tahtosi yheksi taita!
 Tiedollesi lempilangat,
 Lemmen ahjossa valata;
 Pane niillä palmikoille,
 Työksi, toimeksi, somasti,
 Ainohin oman kansasi,
 Sydämihin Suomalaisten!

O. P. [Rietrik Polén]

Rietrik Polén
Runot